Source: http://docplayer.fi/1003957-Pohjois-pohjanmaan-valtakunnallisesti-arvokkaiden-maisema-alueiden-paivitysinventointi.html
Timestamp: 2018-06-18 06:43:23+00:00
Document Index: 22943828

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'KKO ', 'kko ', 'KKO ', 'kko ']

Pohjois-Pohjanmaan valtakunnallisesti arvokkaiden maisema-alueiden päivitysinventointi - PDF
Pohjois-Pohjanmaan valtakunnallisesti arvokkaiden maisema-alueiden päivitysinventointi
Download "Pohjois-Pohjanmaan valtakunnallisesti arvokkaiden maisema-alueiden päivitysinventointi"
1 Pohjois-Pohjanmaan valtakunnallisesti arvokkaiden maisema-alueiden päivitysinventointi Ehdotus valtakunnallisesti arvokkaiksi maisema-alueiksi 2014
2 Kannen kuvat Kalajokilaakson kulttuurimaisema ja Nivalan taajama (Kaisa Mäkiniemi, Pohjois-Pohjanmaan liitto, 2013) Virkkulan kulttuurimaisema ja Rukan vaarajono, Ruka (Kaisa Mäkiniemi, Pohjois-Pohjanmaan liitto, 2013) Muut kuvat Kaisa Mäkiniemi, Pohjois-Pohjanmaan liitto, 2013 jollei toisin mainita. 2
3 Pohjois-Pohjanmaan valtakunnallisesti arvokkaiden maisema-alueiden päivitysinventointi Ehdotus valtakunnallisesti arvokkaiksi maisema-alueiksi 2014 Pohjois-Pohjanmaan liitto, Kaisa Mäkiniemi 3
4 Sisällysluettelo Johdanto Työn tausta ja tavoitteet Työskentelytapa Lähtötiedot Valtakunnallisesti arvokkaat maisema-alueet 1995 periaatepäätöksen mukaan Maakunnallisesti arvokkaat maisema-alueet 1997 ja 2001 julkaistujen luettelojen mukaan RKY kohdeluettelosta pois rajatut RKY kohteet Valmisteluvaihe ja inventoitujen kohteiden valinta Pohjois-Pohjanmaan alueelle tyypilliset maisemat Päivitys- ja täydennysinventoinnissa tarkasteltavat maisema-alueet Inventointi ja käytetyt aineistot Maastotyöt Maisema-alueiden arviointi Maisema-alueiden rajaukset ja rajausten muutokset Päällekkäisyydet RKY luettelon kanssa Pohjois-Pohjanmaan maisemamaakunnat ja maisemaseudut Suomenselkä Keski-Pohjanmaan jokiseutu ja rannikko Pohjois-Pohjanmaan jokiseutu ja rannikko Pohjois-Pohjanmaan nevalakeuden seutu Kainuun vaaraseutu Kuusamon vaaraseutu Inventoidut kohteet ja arvoluokat Valtakunnallisesti arvokkaat maisema-alueet Suomenselkä Miilurannan asutusmaisema Reisjärven kulttuurimaisemat Keski-Pohjanmaan jokiseutu ja rannikko Kalajoen Hiekkasärkät ja Rahjan saaristo Kalajokilaakson kulttuurimaisema Pohjois-Pohjanmaan jokiseutu ja rannikko Hailuoto Limingan lakeuden kulttuurimaisema Oulujokilaakson kulttuurimaisema Pohjois-Pohjanmaan nevalakeuden seutu Aittojärven ja Livojokivarren kulttuurimaisema Olvassuo Rokuanvaara
5 4.5. Kainuun vaaraseutu Iijokivarren kulttuuri- ja luonnonmaisemat Tyräjärven kulttuurimaisema Kuusamon vaaraseutu Oulankajoen ja Kitkajoen koskimaisemat Määttälänvaaran kulttuurimaisema Virkkulan kulttuurimaisema ja Rukan vaarajono Lähteet
6 Johdanto Pohjois-Pohjanmaalla maisema-alueiden inventoinnit toteutetaan kokonaisuutena, johon kuuluvat sekä valtakunnallisesti että maakunnallisesti arvokkaiden maisema-alueiden päivitys- ja täydennysinventoinnit. Valtakunnallisesti arvokkaiden maisema-alueiden inventoinnit valmistuivat Pohjois-Pohjanmaalla marraskuussa Maakunnallisesti arvokkaiden maisema-alueiden osalta inventoinnit valmistuvat vuoden 2014 kuluessa. Pohjois-Pohjanmaalla vuonna 2013 toteutetussa päivitysinventoinnissa on ollut mukana kaikkiaan 80 maisemaaluetta. Maastotyöt on tehty kaikissa tässä vaiheessa mukana olevissa kohteissa kesän ja syksyn 2013 kuluessa. Maakunnallisesti arvokkaiden kohteiden inventoinnit jatkuvat edelleen vuoden 2014 aikana. Tässä raportissa on esitetty työn tausta ja tavoitteet, luettelo kaikista vuoden 2013 aikana inventoiduista kohteista sekä valtakunnallisesti arvokkaiksi ehdotettujen maisemaalueiden kuvaukset ja kartat. 6
7 1. Työn tausta ja tavoitteet Inventoinnin tavoitteena on arvokkaiden maisema-alueiden päivitystarkastelu Pohjois-Pohjanmaalla. Inventointi on osa ympäristöministeriön käynnistämää valtakunnallisesti arvokkaiden maisema-alueiden päivitys- ja täydennysinventointia, joka tehdään koko Suomen alueella vuosina Työn lähtökohtana ovat valtioneuvoston vuonna 1995 tekemän päätöksen mukaiset 156 valtakunnallista maisema-aluetta. Kun kartoitukset on tehty kaikissa maakunnissa, valtioneuvosto tekee valtakunnallisesti arvokkaista maisema-alueista uuden päätöksen, joka korvaa päätöksen vuodelta Valtakunnallisesti arvokkaiden maisema-alueiden päivitysinventoinnin päätavoitteena on tarkistaa aluevalikoima sekä alueiden arvoluokka ja rajaukset vastaamaan uudistuneita maisemanhoidon toteuttamis- ja ohjausjärjestelmiä. Näitä ovat muun muassa maankäyttö- ja rakennuslaki (132/1999) ja siihen sisältyvät valtakunnalliset alueidenkäyttötavoitteet, luonnonsuojelulaki (1096/1996), maatalouden ympäristötuen järjestelmät sekä eurooppalainen maisemayleissopimus (173/2006). Maisema-alueilla turvataan edustavien ja elinvoimaisten maaseutumaisemien säilyminen. Maankäyttö- ja rakennuslaissa olevat valtakunnalliset alueidenkäyttötavoitteet edellyttävät, että arvokkaat maisema-alueet otetaan huomioon alueiden käytössä. Ne tulee muun muassa sisällyttää maakuntakaavoihin. Valtakunnallisesti arvokkaiden maisema-alueiden inventointien yhteydessä inventoidaan myös maakunnallisesti arvokkaat alueet. Niistä päättäminen kuuluu maakuntien liitoille. Valtakunnallisesti arvokkaiden maisema-alueiden inventoinneissa keskitytään ympäristöministeriön toimesta laaditun inventointiohjeen mukaisesti maaseudun kulttuurimaisemiin, erityisesti viljelymaisemiin, niihin liittyvään asutukseen, vanhaan tiestöön ja kulttuuriperintöön sekä mahdollisesti jonkin muun alkutuotantoon liittyvän elinkeinon synnyttämiin maisemiin. Keskeisiä ovat perinteisessä asussa säilyneet, elinvoimaiset, luonnoltaan ja kulttuuriperinnöltään monipuoliset alueet. Maisema-alueet ovat visuaalisesti selvästi hahmottuvia, eheitä kokonaisuuksia. Päivitysinventointiin eivät kuulu alkuperäistä luontoa koskevat kohteet, metsätalouskohteet ja perinnemaisemat. Kohdevalikoimaan mukaan otettavia alueita voivat kuitenkin olla kulttuurihistoriallisesti huomattavat maisemanähtävyydet. Maakunnallisesti arvokkaiden maisema-alueiden inventoinnissa kiinnitetään huomiota paitsi maaseudun kulttuurimaisemiin ja maisemanähtävyyksiin, myös rakennettua maisemaa edustaviin kohteisiin. Ne ovat rakennettua ympäristöä edustavia laajoja kokonaisuuksia. Valtakunnallisesti maaseutumaisemien selvitystä ohjaa ympäristöministeriön asettama työryhmä, jossa ovat edustettuina ympäristöministeriö, maa- ja metsätalousministeriö, Suomen ympäristökeskus, Metsähallitus, Museovirasto, ELY-keskukset ja maakuntien liitot. Pohjois-Pohjanmaalla työtä ohjaa Pohjois-Pohjanmaan liiton koordinoima, Pohjois-Pohjanmaan ympäristökeskuksen (nykyisin ELY-keskuksen) esityksestä vuonna 2003 perustettu Pohjois-Pohjanmaan maisematoimikunta. Maisematoimikunnassa ovat edustettuina Pohjois-Pohjanmaan ELYkeskus, Pohjois-Pohjanmaan liitto, ProAgria Oulu, Oulun yliopiston arkkitehtuurin osasto, Oulun yliopiston maantieteen laitos, Metsähallitus, Pohjois-Pohjanmaan metsäkeskus ja Oulun seudun ammattikorkeakoulu. Inventointityöstä vastaa suunnittelija, arkkitehti TkT Kaisa Mäkiniemi Pohjois-Pohjanmaan liitosta Työskentelytapa Inventoinnissa on käyty ensisijaisesti läpi Pohjois-Pohjanmaan alueella sijaitsevat valtakunnallisesti ja maakunnallisesti merkittäviksi määritellyt maisema-alueet, niiden nykytila, arvoluokat ja rajaukset. Tarkastelussa on kiinnitetty huomiota maisema-alueilla edellisen inventoinnin jälkeen tapahtuneisiin muutoksiin ja niiden vaikutuksiin alueiden rajauksiin ja arvoihin. Lisäksi on käyty läpi valtakunnallisesti merkittävien kulttuuriympäristöjen päivitysinventoinnissa (RKY 2009) valikoimasta pois jätetyt kulttuurimaisema-alueet ja arvioitu ne osana maisema-alueiden inventointia. Sekä valtakunnallisesti että maakunnallisesti arvokkaiden maisema-alueiden päivitysinventointi on käynnistetty yhtä aikaa vuoden 2013 alussa. Inventointityö pohjautuu ympäristöministeriön toimesta valtakunnallisesti ja maakunnallisesti arvokkaiden maisema-alueiden päivitysinventointia varten laadittuun inventointiohjeeseen, Inventointiohje Valtakunnallisesti arvokkaiden maisema-alueiden päivitysinventoinnit maaseudun kulttuurimaisemat ja maisemanähtävyydet (Ympäristöministeriö, MAPIO-työryhmä, 10/2010). Ohjeistuksella pyritään inventointien yhteismitallisuuteen ja vertailtavuuteen. 7
8 Inventointiohjeen mukaisesti työ koostuu neljästä vaiheesta: 1. Valmisteluvaihe valitaan inventoitavat kohteet ja tiedotetaan hankkeesta 2. Inventointi kerätään tiedot inventoitavista kohteista 3. Maastokäynti täydennetään ja täsmennetään inventointitietoja visuaalisten havaintojen pohjalta 4. Loppuarviointi arvioidaan alueet perustuen edellisiin vaiheisiin, ehdotetaan ja perustellaan arvoluokka sekä kirjoitetaan aluekuvaukset ja piirretään aluerajaukset Inventointityössä toimii ohjausryhmänä Pohjois-Pohjanmaan maisematoimikunta. Maisematoimikunnassa on keskusteltu työstä ja sen sisällöstä inventoinnin eri vaiheissa. Inventoinnin pohjalta laaditut ehdotukset kohdevalikoimaksi, aluekuvauksiksi ja aluerajauksiksi on esitelty maisematoimikunnassa, ja toimikunnassa käydyn keskustelun pohjalta on määritelty lopullinen ehdotus valtakunnallisesti arvokkaiksi maisema-alueiksi Pohjois-Pohjanmaalla. Myös ehdotus maakunnallisesti arvokkaiksi maisema-alueiksi tullaan laatimaan maisematoimikunnan ohjauksessa Lähtötiedot Pohjois-Pohjanmaalla on aiempien inventointien mukaan 11 valtakunnallisesti ja 46 maakunnallisesti arvokasta maisema-aluetta. Valtakunnallisesti arvokkaita maisema-alueita ovat valtioneuvoston vuoden 1995 periaatepäätöksessä nimetyt 156 aluetta. Nämä alueet ovat valtakunnallisia alueidenkäyttötavoitteita koskevassa valtioneuvoston päätöksessä ( ) kulttuuri- ja luonnonperintöä koskevissa erityistavoitteissa tarkoitettuja alueiden käytön suunnittelun lähtökohtia. Valtakunnallisesti arvokkaiksi määritellyt maisema-alueet edustavat maisemamaakunnalleen tyypillisiä tai muuten edustavia maisemia, joilla on huomattavaa valtakunnallista merkitystä. Ne ilmentävät korkeita luonnon, kulttuurin ja maiseman arvoja. Luettelo valtakunnallisesti arvokkaista maisema-alueista on esitetty Valtioneuvoston periaatepäätöksessä valtakunnallisesti arvokkaista maisema-alueista ja maisemanhoidon kehittämisestä ( ) ja julkaisussa Arvokkaat maisema-alueet. Maisema-aluetyöryhmän mietintö II (Mietintö 66/1992, ympäristöministeriö, ympäristönsuojeluosasto, 1993). Maakunnallisesti merkittävät maisema-alueet ovat asiantuntijaviranomaisten määrittelemiä maakunnallista ominaisluonnetta ja maakunnallisia erityispiirteitä ilmentäviä maisemia. Ne kuvastavat oman maakuntansa identiteettiä ja sisäistä monimuotoisuutta. Luettelot maakunnallisesti merkittävistä kohteista on esitetty julkaisuissa Pohjois-Pohjanmaan arvokkaat maisema-alueet (Pohjois-Pohjanmaan liitto, 1997) ja Keski-Pohjanmaan arvokkaat maisema- ja kulttuurialueet (Keski-Pohjanmaan liitto, 2001). Valtakunnallisesti ja maakunnallisesti merkittävien maisema-alueiden luetteloiden ohella päivitysinventoinnin lähtötietoina on otettu huomioon ne vuoden 1993 inventoinnissa valtakunnallisesti merkittäviksi rakennetuiksi kulttuuriympäristöiksi (RKY 1993) määritellyt kohteet, joiden arvot ovat enemmän kulttuurimaisemaan kuin rakennettuun ympäristöön liittyviä, ja jotka on siksi jätetty pois vuoden 2009 inventoinnissa laaditusta kohdevalikoimasta (RKY 2009). Kohteet on esitetty julkaisussa Rakennettu kulttuuriympäristö. Valtakunnallisesti merkittävät kulttuurihistorialliset ympäristöt (Museovirasto, ympäristöministeriö, 1993) ja sähköisessä muodossa Valtakunnallisesti merkittävät rakennetut kulttuuriympäristöt RKY (http://www.rky.fi/read/asp/r_default.aspx) Valtakunnallisesti arvokkaat maisemaalueet 1995 periaatepäätöksen mukaan - Aittojärvi Kyngäs (Pudasjärvi) - Hailuoto (Hailuoto) - Iijoen keskijuoksun kulttuurimaisema (Pudasjärvi, Taivalkoski) - Kalajokilaakso (Nivala, Ylivieska, Haapajärvi) - Kuusamon kosket (Kuusamo) - Limingan lakeus (Kempele, Liminka, Lumijoki, Oulu, Tyrnävä) - Määttälänvaara Vuotunki (Kuusamo) - Oulujoen laakso (Muhos, Oulu) - Reisjärven Keskikylä Kangaskylä (Reisjärvi) - Tyräjärven kulttuurimaisemat (Taivalkoski) - Virkkula (Kuusamo) Maakunnallisesti arvokkaat maisema-alueet 1997 ja 2001 julkaistujen luettelojen mukaan - Ahmas Rokua (Muhos, Utajärvi) - Alaviirteen saaristo (Kalajoki) - Heikkilä (Kuusamo) - Hiekkasärkät Rahja (Kalajoki) - Himangankylä (Kalajoki) - Himangan peltoalue (Kalajoki) - Iijoen alajuoksu (Oulu) - Iijoen suu (Ii) - Iivaara (Kuusamo) - Joki-Kokko (Oulu) - Juorkuna (Utajärvi) - Kalapudas Vaikkola (Merijärvi, Oulainen) - Kallat (Kalajoki) - Kantokylä Törmäsenvaara (Kuusamo) - Kiiminkijoen Koiteli (Oulu) - Kollaja (Pudasjärvi) - Krunnit (Ii) - Kuivajoen pohjoisranta (Ii) - Kurkijärvi (Kuusamo) - Maakannuskarinlahti ja Meksinkallio (Kalajoki) - Malisensuon asutusalue (Pudasjärvi) - Malisjokivarsi Erkkilä (Nivala) - Mankila Sipola (Siikalatva, Siikajoki) - Miilurannan asutusalue (Kärsämäki) on myös RKY 1993-kohde 8
9 - Mustikkamäki Sulkakylä (Haapavesi) - Oulujoen suisto (Oulu) - Oulujokivarsi Lähtevänoja (Utajärvi) - Pitkäsenkylä Tynkä (Kalajoki) - Purnuvaara (Kuusamo) - Pyhäjoen suu (Pyhäjoki) - Pyhäjärven alue (Pyhäjärvi) - Pyhänkoski (Merijärvi, Pyhäjoki) - Rahjan saaristo (Kalajoki) - Raumankari Sautinkari (Kalajoki) - Revonlahti (Siikajoki) - Siika- ja Neittävänjokivarsi (Siikalatva) - Siikajoen suu (Siikajoki) - Särkijärvi (Utajärvi) - Taivalkosken kirkonkylä (Taivalkoski) - Tavastkenkä (Pyhäntä) - Vaitiniemi (Haapavesi) - Vanha Meri-Raahe (Raahe) - Vanhakirkko Jyrinki (Sievi) - Vasaraperä (Kuusamo) - Virkkunen (Taivalkoski) - Yli-Vuotto (Oulu) RKY kohdeluettelosta pois rajatut RKY kohteet Päivitysinventoinnissa huomioon otetut RKY kohteet RKY kohdeluettelosta pois rajatuista RKY kohteista on otettu maisema-alueiden päivitysinventoinnissa huomioon kulttuurimaisemakokonaisuudet. Rakennettua kulttuuriympäristöä edustavat pienialaiset kokonaisuudet on rajattu inventoinnin ulkopuolelle 1. Inventointiin on otettu mukaan seuraavat kohteet 2 : - Alpuan kyläraitti ja viljelymaisema (Raahe) - Kuivaniemen kirkonkylä (Ii) - Maalismaan rakennusryhmä (Oulu) - Miilurannan asutustilakylä (Kärsämäki) on myös maakunnallisesti arvokas maisema-alue - Olhavan kylä (Ii) - Olkijoen rauhanpirtti ja jokimaisema (Raahe) - Salonpään kylä (Oulu) - Somerovaaran asutustilakylä (Oulu) - Taipaleenharju (Pudasjärvi) - Talusperän kulttuurimaisema (Merijärvi) - Venetpalon kylä (Kärsämäki) - Viitamäen viljelymaisema (Pyhäntä) - Ängeslevän Ylipää (Tyrnävä) Näiden kohteiden ohella päivitysinventoinnissa ovat mukana ne RKY kohdeluettelosta pois rajatut RKY 1993-kohteet, jotka sijaitsevat joko valtakunnallisesti tai maakunnallisesti arvokkailla maisema-alueilla. Ne on otettu huomioon osana maisema-alueiden inventointia. Valtakunnallisesti arvokkailla maisema-alueilla sijaitsevat RKY kohteet - Alatemmeksen kulttuurimaisema (Liminka) sisältyy kokonaisuudessaan Limingan lakeuden alueeseen - Elkonniemi, Parviainen (Taivalkoski) sisältyy kokonaisuudessaan Iijoen keskijuoksun kulttuurimaisemaalueeseen - Jurmunkylä (Taivalkoski) sisältyy kokonaisuudessaan Iijoen keskijuoksun kulttuurimaisema-alueeseen - Kangaskylän viljelymaisema (Reisjärvi) sisältyy Reisjärven Keskikylä Kangaskylä -alueeseen - Keskikylä ja Kantin vallit (Reisjärvi) sisältyy kokonaisuudessaan Reisjärven Keskikylä Kangaskylä -alueeseen - Lapinkylän kulttuurimaisema (Lumijoki) sisältyy Limingan lakeuden alueeseen - Liminganjokivarren maisemakokonaisuus (Liminka) sisältyy Limingan lakeuden alueeseen - Lumijoen rantamaisema (Lumijoki) sisältyy kokonaisuudessaan Limingan lakeuden alueeseen - Määttälänvaara (Kuusamo) sisältyy kokonaisuudessaan Määttälänvaara Vuotunki -alueeseen - Oulujoen kulttuurimaisema välillä Laitasaari Laukka (Muhos) sisältyy Oulujoen laakson alueeseen - Oulujokivarren maisemakokonaisuus (Oulu) alueen itäosa sisältyy Oulujoen laakson alueeseen - Pyhäkosken voimalaitos ja Leppiniemen asuntoalue (Muhos) sisältyvät Oulujoen laakson alueeseen - Riekinrannan kulttuurimaisema (Pudasjärvi) sisältyy kokonaisuudessaan Aittojärvi Kyngäs -alueeseen - Tyrnävänjoen viljelymaisema kirkonkylältä Keskikylälle (Tyrnävä) sisältyy kokonaisuudessaan Limingan lakeuden alueeseen - Tyrämäen kylä (Taivalkoski) sisältyy kokonaisuudessaan Tyräjärven kulttuurimaisemat -alueeseen - Viljelymaisema välillä Lumijoki Liminka (Liminka, Lumijoki) sisältyy Limingan lakeuden alueeseen - Ängeslevän Alakylä (Tyrnävä) sisältyy kokonaisuudessaan Limingan lakeuden alueeseen Maakunnallisesti arvokkailla maisema-alueilla sijaitsevat RKY kohteet - Iin Hamina ja Iijoen Karhusaari (Ii) kuuluu maakunnallisesti arvokkaaseen maisema-alueeseen Iijoen suu - Iin rautatieasema ympäristöineen (Ii) kuuluu maakunnallisesti arvokkaaseen maisema-alueeseen Iijoen suu 11 Osa maisema-alueiden päivitysinventoinnista pois rajatuista kohteista tullaan jatkossa huomioimaan maakunnallisesti arvokkaiden rakennettujen kulttuuriympäristöjen päivitysinventoinnin yhteydessä. 22 Kohteiden valinnassa on huomioitu Pohjois-Pohjanmaan liitossa laadittu selvitys Pohjois-Pohjanmaan maakuntakaavan uu- distuksen selvityksiä. Valtakunnallisesti ja maakunnallisesti arvokkaiden maisemien päivitysinventointi valtakunnallisesti merkittävien rakennettujen kulttuuriympäristöjen rajamuutosten suhde uudistustyöhön (Pohjois-Pohjanmaan liitto, 2012). 9
10 - Jakkukylä ja Jakkuranta Iijoen molemmin puolin (Oulu) kuuluu maakunnallisesti arvokkaaseen maisema-alueeseen Iijoen alajuoksu - Jokipuojin kalaranta, kirkonkylä (Pyhäjoki) kuuluu maakunnallisesti arvokkaaseen maisema-alueeseen Pyhäjoen suu - Kalajokilaakson kulttuurimaisema välillä Pitkäsenkylä Nuoranperä Hihnanperä (Kalajoki) kuuluu maakunnallisesti arvokkaaseen maisema-alueeseen Pitkäsenkylä Tynkä - Kaukon kalalanssi, Pohjankylä (Pyhäjoki) kuuluu maakunnallisesti arvokkaaseen maisema-alueeseen Pyhäjoen suu - Miilurannan asutustilakylä (Kärsämäki) on kokonaisuutena maakunnallisesti arvokas maisema-alue, Miilurannan asutusalue - Mustikkamäen viljelysaukea (Haapavesi) kuuluu maakunnallisesti arvokkaaseen maisema-alueeseen Mustikkamäki Sulkakylä - Nikolan talo ja kulttuurimaisema (Siikajoki) kuuluu maakunnallisesti arvokkaaseen maisema-alueeseen Siikajoen suu - Pihkalanrannan kulttuurimaisema Siikajokivarressa (Siikalatva) kuuluu maakunnallisesti arvokkaaseen maisema-alueeseen Siika- ja Neittävänjokivarsi - Pohjoisrannan kylä (Ii) kuuluu maakunnallisesti arvokkaaseen maisema-alueeseen Kuivajoen pohjoisranta - Pyhäjärven kirkonkylä (Pyhäjärvi) kuuluu maakunnallisesti arvokkaaseen maisema-alueeseen Pyhäjärven alue - Päkkilänkankaan kylä (Ii) kuuluu maakunnallisesti arvokkaaseen maisema-alueeseen Iijoen suu - Raumankarin kulttuuriympäristö ja Lestijokisuu (Kalajoki) on kokonaisuutena valtakunnallisesti arvokas kohde 3 Raumankari Sautinkari - Revonlahden kirkko (Siikajoki) kuuluu maakunnallisesti arvokkaaseen maisema-alueeseen Revonlahti - Siikajokivarren kulttuurimaisema kirkonkylän kohdalla (Siikajoki) kuuluu maakunnallisesti arvokkaaseen maisema-alueeseen Siikajoen suu - Tavastkengän kulttuurimaisema Siikajokivarressa (Pyhäntä) on maakunnallisesti arvokas maisema-alue, Tavastkenkä - Vaikkolan kulttuurimaisema Petäjäskoskella (Oulainen) kuuluu maakunnallisesti arvokkaaseen maisemaalueeseen Kalapudas Vaikkola - Vaitinniemen kulttuurimaisema, Ainali (Haapavesi) on maakunnallisesti arvokas maisema-alue, Vaitiniemi - Vanhakirkko Jyrinki kulttuurimaisema Vääräjoen varrella (Sievi) on kokonaisuutena maakunnallisesti arvokas maisema-alue, Vanhakirkko Jyrinki - Vuohtomäki Vuohtoniemi, vaaraviljelymaisema (Pyhäjärvi) kuuluu maakunnallisesti arvokkaaseen maisema-alueeseen Pyhäjärven alue - Ylirannan kulttuurimaisema Iijokitörmällä (Ii) kuuluu maakunnallisesti arvokkaaseen maisema-alueeseen Iijoen suu 1.3. Valmisteluvaihe ja inventoitujen kohteiden valinta Vuonna 2013 toteutetussa päivitysinventoinnissa tarkasteltavia kohteita on yhteensä 80. Mukana on 11 valtakunnallisesti arvokasta maisema-aluetta, 46 maakunnallisesti arvokasta maisema-aluetta ja 13 RKY 1993-kohdetta. 4 Kohdevalikoimaa on täydennetty 11 uudella kohteella. Uudet kohteet on valittu siten, että niissä tulevat esiin Pohjois-Pohjanmaan alueen maisemaseuduille ja alueelle tyypillisille maisemille luonteenomaiset piirteet. Uusina kohteina inventointiin on otettu mukaan mm. asutustilakyliä sekä suomaisemia, jotka ovat olennainen osa pohjoispohjalaista kulttuurimaisemaa. Kohteissa on mukana myös rakennettua maisemaa (taajamamaisemia, matkailumaisemia ja tiemaisemia) edustavia maisemakokonaisuuksia. Inventoinnista on inventointiohjeen mukaisesti rajattu pääsääntöisesti pois ne kohteet, jotka ovat mukana valtakunnallisesti merkittävien kulttuuriympäristöjen RKY 2009 luettelossa Pohjois-Pohjanmaan alueelle tyypilliset maisemat Maaseudun kulttuurimaisemat Maaseudun kulttuurimaisemiin kuuluu pääasiassa maatalouden vaikutuksesta syntyneitä viljelysmaisemia sekä muiden alkutuotantoon liittyvien elinkeinojen (mm. kalastus, hylkeenpyynti, poronhoito) vaikutuksesta syntyneitä maisemia. Maaseudun kulttuurimaisemissa yhdistyvät toisiinsa vesistöt (meri, joet ja järvet), maatalousalueet (viljelys- ja laidunalueet), rakennukset ja rakennelmat ja niiden muodostamat kokonaisuudet (kylät ja taajamat, yksittäiset rakennukset ja pihapiirit, muut rakennelmat) sekä tiestö (tiet ja muut kulkureitit, sillat). Maaseudun kulttuurimaisemiin sisältyy rakennettua kulttuuriympäristöä edustavia kylä- ja taajama-alueita, valtakunnallisesti merkittäviksi rakennetuiksi kulttuuriympäristöiksi (RKY) määriteltyjä alueita ja kohteita, muinaisjäännöksiä ja perinnemaisemakohteita. Pohjois-Pohjanmaalla maatalouden vaikutuksesta syntyneet maisemat sijaitsevat tyypillisesti vesistöjen varsilla, 33 Kohde on määritelty valtakunnallisesti arvokkaaksi julkaisussa Keski-Pohjanmaan arvokkaat maisema- ja kulttuurialueet (Keski- Pohjanmaan liitto, 2001). Se ei ole mukana valtakunnallisesti merkittävien maisema-alueiden luetteloissa (Valtioneuvoston periaatepäätös valtakunnallisesti arvokkaista maisema-alueista ja maisemanhoidon kehittämisestä ( ); Arvokkaat maisema- alueet. Maisema-aluetyöryhmän mietintö II (Mietintö 66/1992, ympäristöministeriö, ympäristönsuojeluosasto, 1993)). 44 Miiluranta on mukana sekä maakunnallisesti merkittävien maisema-alueiden luettelossa että RKY 1993-kohdeluettelossa. 10
11 maaperältään ja olosuhteiltaan viljelykseen parhaiten soveltuvilla alueilla. Maakunnan länsiosissa viljelysalueet ja asutus sijaitsevat jokilaaksoissa yhtenäisinä nauhoina, paikoin kapeina vesistöihin tukeutuvina vyöhykkeinä, paikoin laajoina viljelytasankoina. Maakunnan pohjois- ja itäosissa viljelysalueiden ja asutuksen muodostamat maisemakokonaisuudet ovat usein pienialaisia, asumattomien metsä- ja suoalueiden toisistaan erottamia. Monin paikoin vanhat asuinpaikat ja viljelysalueet sijaitsevat vesistöjen rannoilla edelleen samoilla paikoilla kuin vakinaisen asutuksen muodostumisen aikaan ja 1500-luvuilla. Maaseudun kulttuurimaisemiin kuuluvat asutustilakylät. Asutustilakylät ovat ns. hallinnollisia maisematyyppejä, niiden perustamisesta ja sijainnista päätettiin hallinnollisin perustein. Asutustoimintaa ovat 1900-luvun kuluessa ohjanneet mm. laki vuokra-alueiden lunastamisesta eli torpparilaki 1918, laki maan hankkimisesta asutustarkoituksiin eli Lex Kallio 1922, pika-asutuslaki 1940 ja maanhankintalaki Niistä jälleenrakennuskaudella eli sotien jälkeen 1940-luvun lopulla ja 1950-luvulla raivatut ja rakennetut asutustilakylät ovat olennainen osa pohjoispohjalaista kulttuuriympäristöä. Ne eroavat usein vanhoista maaseutukylistä maisemalliselta sijainniltaan. Ne sijaitsevat harvoin vesistöjen varsilla, ne on usein rakennettu tasaiseen maastoon metsä- ja suovaltaisille alueille. Jälleenrakennuskauden rakennukset, joiden rakentamista on ohjattu mallipiirustusten avulla, erottuvat kulttuuriympäristössä omaa aikaansa edustavana kerroksena. Pohjois-Pohjanmaalle tyypillisiä maaseudun kulttuurimaisemiin kuuluvia maisemia ovat rannikkoalueiden ja saariston kulttuurimaisemat, jokisuistojen kulttuurimaisemat, jokilaaksojen kulttuurimaisemat, lakeuden kulttuurimaisemat, vaara-asutus, järvenranta-asutus ja asutustilakylät. Valtakunnallisesti ja maakunnallisesti arvokkaiksi kohteiksi on valittu maisema-alueita, jotka ovat edustavimpia esimerkkejä maakunnalle tyypillisistä maisemista. Maaseudun kulttuurimaisema-alueiden arvottamisessa on kiinnitetty huomiota toisaalta maiseman historialliseen kerroksellisuuteen, toisaalta maiseman elinvoimaisuuteen. Menneistä ajoista kertovat pitkään, usein satoja vuosia, viljelyskäytössä olleet vanhat peltoalueet sekä vanha tiestö ja talonpoikaista rakentamisen perinnettä edustava rakennuskanta. Perinteiset julkiset rakennukset, kuten kirkot ja tapulit, erottuvat maisemassa merkkirakennuksina. Tämän päivän elinvoimainen maatalousmaisema ilmentää nykyiselle maataloudelle tyypillisiä piirteitä. Maatalousmaisemaan kuuluvat perinteisen rakennuskannan ohella mm. uudet tuotantorakennukset, kuten navetat, konesuojat, kuivurit ja rehusiilot. Toisaalta monet maatalousmaisemaan perinteisesti kuuluneet rakennukset, kuten ladot, ovat kadonneet tarpeettomina. Arvokkaaksi määritellyssä maaseudun kulttuurimaisemassa vanha ja uusi rakentaminen muodostavat kerroksellisen, harmonisen ja elinvoimaisen kokonaisuuden. Ympäristöministeriön inventointiohjeen mukaan valtakunnallisesti arvokkaalla maisema-alueella pitkät kulttuurivaikutukset ovat yhä näkyvissä. Alueella tai alueen lähellä on mahdollisesti muinaisjäännöksiä. Vanhaa rakennuskantaa on jäljellä ja se on hyvin hoidettua. Uudempi rakennuskanta sijoittuu luonteville vyöhykkeille ja soveltuu hyvin maisemaan noudattaen perinteistä, alueelle tyypillistä sijaintia. Pellot ovat olleet pitkään viljelyssä ja viljely jatkuu yhä aktiivisena. Monipuolinen maaseutuympäristö on leimaa-antava piirre: karjaa laitumilla, metsäsaarekkeita, niittyjä, puukujanteita. Perinteisiin elinkeinoihin liittyviä rakennelmia on näkyvissä: myllyt, kalakopit, laiturit, nuottakodat jne. Alue edustaa elävää maaseutua. Maisemakuva on eheä ja alue visuaalisesti hyvin hahmottuva kokonaisuus. 6 Maisemanähtävyydet Ympäristöministeriön inventointiohjeen mukaan valtakunnallisesti arvokkaat maisemanähtävyydet ovat koko maassa hyvin tunnettuja, maisemiltaan ainutkertaisia ja kulttuurihistoriallisesti huomattavia kohteita, joissa erityistä huomiota kiinnitetään maisemakuvaan ja luonnonpiirteisiin. Maisemanähtävyydet ovat usein myös vetovoimaisia matkailukohteita. 7 Pohjois-Pohjanmaan alueelle tyypillisiä maisemanähtävyyksiä ovat rannikkoalueiden ja saariston maisemanähtävyydet, suomaisemat ja vaaramaisemat. Maisemanähtävyyksien luonne ja ominaispiirteet vaihtelevat maakunnan eri osissa. Pohjanlahden rannikolla maisemalle ovat ominaisia laakeat ranta-alueet ja maankohoamisen myötä muodostuneet sukkessiovyöhykkeet, Pohjois-Pohjanmaan nevalakeuden alueella avoimet suomaisemat ja Kainuun ja Kuusamon vaaramaan alueella jylhät vaaramaisemat. Koko maakunnan alueella maisemassa ovat näkyvissä jääkauden vaikutukset. Maisemassa näkyy mannerjäätikön kulutuskorkokuva. Jääkauden muodostumia Pohjois-Pohjanmaalla ovat laajat tasaiset savikkoalueet, soraiset ja hiekkaiset rantakerrostumat, drumliinit ja harjut. Inventoinnissa on huomioitu suoluonnon ja suomaisemien merkitys olennaisena ja luonteenomaisena osana pohjoispohjalaista maisemaa. Esimerkiksi Pohjois-Pohjanmaan nevalakeuden alueella yli puolet maa-alasta on suota. Inventoinnissa on otettu huomioon luontoarvoiltaan merkittävät suoalueet sekä ne suoalueet, joihin liittyy myös kulttuurihistoriaa. Vaaramaisemiin liittyy usein myös kulttuuripiirteitä, kuten matkailua, retkeilyä ja asutusta. Maisemanähtävyyksinä inventoinnissa on otettu huomioon luontoarvoiltaan 55 Esim. Pohjois-Pohjanmaan arvokkaat maisema-alueet 1997, Inventointiohje 2010, Inventointiohje 2010,
12 merkittävät vaaramaisemat. Matkailukäytössä olevat arvokkaat vaaramaisemat on arvioitu rakennettua maisemaa edustavina kohteina. Rakennetut maisemat Tässä inventoinnissa kohdevalikoimaa on laajennettu, ja inventointiin on otettu mukaan myös rakennettua maisemaa edustavia kohteita. Rakennettuihin maisemiin kuuluu rakennettua ympäristöä edustavia laajoja maisemakokonaisuuksia. Rakennettua maisemaa edustavina maisemina inventointiin on otettu mukaan taajamamaisemat, matkailumaisemat ja tiemaisemat. Kohteiden valinnassa on kiinnitetty huomiota maakunnalle tyypillisiin piirteisiin sekä rakentamisen merkitykseen osana maisemaa. Tavoitteena on ollut valita mukaan kohteita, jotka ovat edustavimpia esimerkkejä alueelle tyypillisistä rakennetuista maisemista. Rakennettua maisemaa edustavien kohteiden arvioinnissa on kiinnitetty huomiota ympäristön laatuun, rakentamisen sopeutumiseen maisemaan ja sen ominaispiirteisiin. Arvokkaiksi määritellyille kohteille on ominaista historiallinen kerroksellisuus ja elinvoimaisuus. Rakentaminen sijoittuu maisemaan muodostaen laadukkaan, harmonisen kokonaisuuden. Olennaista on, että rakentaminen vahvistaa ja luo paikan henkeä rakentaminen ja sen suhde maisemaan luo lisäarvoja ja tekee paikasta paikan. Taajamamaisemiin kuuluu rakennettua ympäristöä edustavia laajoja kokonaisuuksia. Rajaus maaseudun kulttuurimaisemiksi luokiteltavien kohteiden ja taajamamaisemiksi luokiteltavien kohteiden välillä on osin tulkinnanvarainen ja häilyvä taajamamaisemiin voi sisältyä myös viljelysalueita, ja moniin maaseudun kulttuurimaisemaa edustaviin maisema-alueisiin sisältyy taajamamaisemiksi luokiteltavia aluekokonaisuuksia. Pieniä taajamamaisemakokonaisuuksia voidaan tarkastella myös RKY-kohteina. Moniin päivitysinventoinnissa lähtötietoina huomioon otettaviin maaseudun viljelysmaisemiin sisältyy laajoja taajama-alueita. Esimerkiksi valtakunnallisesti arvokkaalla Limingan lakeuden alueella sijaitsevat Limingan, Lumijoen ja Tyrnävän taajamat, ja Oulujoen laakson alueella Muhoksen taajama. Päivitysinventoinnissa maaseudun kulttuurimaisemissa sijaitsevia taajama-alueita tarkastellaan osana laajaa maisemakokonaisuutta. Inventoinnissa kiinnitetään huomiota taajama-alueiden ominaispiirteisiin, niiden historiaan ja merkitykseen osana maisemakokonaisuutta eri aikoina, niiden sijaintiin maisemassa sekä rakennetun ympäristön ja maiseman välisiin suhteisiin. Useimmiten taajama-alueet ovat olennainen osa arvokasta, historiallisesti kerroksellista ja elinvoimaista maisemaa. Arvokkaiksi määritellyillä maisema-alueilla taajamien suunnittelun ja kehittämisen tulisi tapahtua maisema-alueelle tyypilliset ominaispiirteet ja arvot huomioonottavalla ja niitä tukevalla ja vahvistavalla tavalla. Toisaalta maisemaalueelle määritelty status ei saisi liikaa haitata tai estää taajamien kehittämistä. Arvokkaiksi määritellyt maisema-alueet kuvastavat kulttuurimaisemaa aikojen kuluessa muokanneiden elinkeinojen moninaisuutta sekä kertovat maisemien ja elinkeinojen keskinäisestä erilaisuudesta eri puolilla maata. Myös pitkään jatkuneen matkailuelinkeinon muokkaamaa maisemaa voidaan pitää arvokkaana, samaan tapaan kuin maatalouden muokkaamaa maisemaa. Matkailumaisemat on otettu inventoinnissa huomioon arvokkaina, paikallisen ja alueellisen identiteetin kannalta merkittävinä kohteina. Useimmissa matkailukohteissa korostuu luonnonympäristön merkitys. Arvokkaiksi määritellyt matkailumaisemat ovat elinvoimaisia kokonaisuuksia, joissa rakentaminen ja maisema muodostavat laadukkaan, omaleimaisen, identiteetiltään vahvan kokonaisuuden. Tielinjaukset ovat usein vanhimpia kulttuurimaisemassa edelleen olemassa olevia kerroksia. Pohjois-Pohjanmaalla vanhat maantiet on rakennettu ja 1800-luvuilla. Nykyiset tiet on monin paikoin rakennettu vanhojen tielinjausten pohjalle. Vanhat tielinjaukset ilmentävät kulttuurimaisemalle ominaista historiallista jatkuvuutta. Tieympäristön ominaispiirteet ovat kuitenkin aikojen kuluessa muuttuneet, teitä on kunnossapito- ja parannustöiden yhteydessä oikaistu, levennetty, tasattu ja korotettu. Tiemaisemakohteissa tie toimii maisema-alueen runkona. Tiemaisemien arvottamisessa on kiinnitetty huomiota tien sijaintiin suhteessa maastoon ja asutukseen sekä tieltä avautuviin näkymiin. Arvokkaiksi määritellyissä kohteissa tie ja sitä ympäröivä maisema muodostavat sopusointuisen, kerroksellisen kokonaisuuden. Useilla maaseudun kulttuurimaisemaa edustavilla maisema-alueilla ovat näkyvissä voimatalouden vaikutukset maisemaan. Esimerkiksi Oulujoen varrella voimalaitokset ja voimalinjat ovat nykyään olennainen osa maisemaa. Oulujoen voimalaitokset kuuluvat valtakunnallisesti merkittäväksi rakennetuksi kulttuuriympäristöksi RKY 2009 määriteltyyn kokonaisuuteen Oulujoen ja Sotkamon reitin voimalaitokset. Samaan tapaan kuin voimalaitokset, tuulivoimalat muodostavat näkyvän osan maisemaa. Tulevaisuudessa myös tuulivoiman rakentamisen vaikutukset maisemaan lisääntyvät. Myös tuulivoimarakentaminen voidaan nähdä maiseman elinvoimaisuuden kannalta merkittävänä. Samaan tapaan kuin voimalaitokset, maisemaan onnistuneesti sijoitetut tuulivoimalat ja tuulivoimala-alueet voivat hahmottua omaleimaisuutta ja paikallista identiteettiä muodostavina kokonaisuuksina. 12
13 Päivitys- ja täydennysinventoinnissa tarkasteltavat maisema-alueet Maaseudun kulttuurimaisemat - Rannikkoalueiden ja saariston kulttuurimaisemat - Alpuan kyläraitti ja viljelymaisema (Raahe) - Hailuoto (Hailuoto) - Salonpään kylä (Oulu) - Jokisuistojen kulttuurimaisemat - Iijoen suu (Ii) - Himankakylä (Kalajoki) - Kuivajoen pohjoisranta (Ii) - Kuivaniemen kirkonkylä (Ii) - Olhavan kylä (Ii) - Pyhäjoen suu (Pyhäjoki) - Raumankari Sautinkari (Kalajoki) - Siikajoen suu (Siikajoki) - Jokilaaksojen kulttuurimaisemat - Himangan peltoalue (Kalajoki) - Iijoen alajuoksu (Oulu) - Iijoen keskijuoksun kulttuurimaisema (Pudasjärvi, Taivalkoski) - Joki-Kokko (Oulu) - Kalajokilaakso (Haapajärvi, Nivala, Ylivieska) - Kalapudas Vaikkola (Merijärvi, Oulainen) - Kiiminkijoen Koiteli (Oulu) - Kollaja (Pudasjärvi) - Maalismaan rakennusryhmä (Oulu) - Malisjokivarsi Erkkilä (Nivala) - Mankila Sipola (Siikalatva, Siikajoki) - Mustikkamäki Sulkakylä (Haapavesi) - Olkijoen rauhanpirtti ja jokimaisema (Raahe) - Oulujoen laakso (Muhos, Oulu) - Oulujokivarsi Lähtevänoja (Utajärvi) - Pitkäsenkylä Tynkä (Kalajoki) - Pyhänkoski (Merijärvi, Pyhäjoki) - Revonlahti (Siikajoki) - Siika- ja Neittävänjokivarsi (Siikalatva) - Talusperän kulttuurimaisema (Merijärvi) - Tavastkenkä (Pyhäntä) - Vanhakirkko Jyrinki (Sievi) - Venetpalon kylä (Kärsämäki) - Viitamäen viljelymaisema (Pyhäntä) - Lakeuden kulttuurimaisemat - Limingan lakeus (Kempele, Liminka, Lumijoki, Oulu, Tyrnävä) - Ängeslevän Ylipää (Tyrnävä) - Järvenranta-asutus - Aittojärvi Kyngäs (Pudasjärvi) - Ahmas Rokua (Muhos, Utajärvi) - Juorkuna (Utajärvi) - Kurkijärvi (Kuusamo) - Pyhäjärven alue (Pyhäjärvi) - Reisjärven Keskikylä Kangaskylä (Reisjärvi) - Särkijärvi (Utajärvi) - Vaitiniemi (Haapavesi) - Virkkunen (Taivalkoski) - Yli-Vuotto (Oulu) - Vaara-asutus - Heikkilä (Kuusamo) - Kantokylä Törmäsenvaara (Kuusamo) - Määttälänvaara (Kuusamo) - Purnuvaara (Kuusamo) - Taipaleenharju (Pudasjärvi) - Tyräjärven kulttuurimaisemat (Taivalkoski) - Virkkula (Kuusamo) - Vasaraperä (Kuusamo) - Asutustilakylät - Jaalanka (Pudasjärvi) - Malisensuo (Pudasjärvi) - Miiluranta (Kärsämäki) - Pärjänsuo (Pudasjärvi) - Ruuhensuo (Pudasjärvi) - Somerovaara (Oulu) - Tunturikylä (Utajärvi) Maisemanähtävyydet - Rannikkoalueiden ja saariston maisemanähtävyydet - Krunnit (Ii) - Maakannuskarinlahti ja Meksinkallio (Kalajoki) - Rahjan saaristo (Kalajoki) - Vanha Meri-Raahe (Raahe) - Vaaramaisemat - Iivaara (Kuusamo) - Kuusamon kosket (Kuusamo) - Rokua (Muhos, Utajärvi) - Suomaisemat - Hirvisuo (Oulu, Pudasjärvi) - Matinsuo Lääväsuo Kivisuo (Muhos) - Olvassuo (Pudasjärvi, Utajärvi) - Soininsuo (Pudasjärvi) Rakennetut maisemat - Taajamamaisemat - Taivalkosken kirkonkylä (Taivalkoski) - Matkailumaisemat - Hiekkasärkät (Kalajoki) - Koiteli (Oulu) - Rokua (Muhos, Utajärvi) - Ruka (Kuusamo) - Syöte (Pudasjärvi) - Tiemaisemat - Liikasenvaarantie (Kuusamo) - Pohjantie, Kontinkangas Laanila (Oulu) 13
14 1.4. Inventointi ja käytetyt aineistot Inventointivaiheessa kohteista on koottu inventointitiedot ympäristöministeriössä päivitysinventointeja varten laadituille inventointilomakkeille. Tietojen keräämisessä on hyödynnetty SYKE:ssä maisema-alueiden päivitysinventointeja varten laadittua MAPA-paikkatietopakettia, aikaisemmin laadittuja luontoa ja kulttuuriympäristöä koskevia inventointeja, alue- ja paikallishistoriikkeja sekä eri-ikäisiä kartta-aineistoja. Kohteista on laadittu ympäristöministeriön ohjeiden mukaisesti aluekuvaukset. Valtakunnallisesti arvokkaiksi ehdotettavien maisema-alueiden aluekuvaukset on esitetty tämän raportin luvussa Maastotyöt Maastotyöt on tehty kaikissa päivitysinventoinnissa mukana olevissa kohteissa kesän ja syksyn 2013 kuluessa. Maastokäyntien tarkoituksena on ollut inventointitietojen täydentäminen, visuaalisen maisemakuvan hahmottaminen ja kohteiden lopullinen arviointi. Maastossa otetut valokuvat löytyvät Pohjois-Pohjanmaan liitolta ja Pohjois-Pohjanmaan ELY-keskukselta sähköisessä muodossa Maisema-alueiden arviointi Maisema-alueiden arviointi on tehty inventointitietojen ja maastoanalyysien pohjalta. Arvioinnissa on kiinnitetty huomiota inventointiohjeessa esitetyn mukaisesti seuraaviin asioihin: - luonto, luonnonarvot ja luonnon monimuotoisuus - maiseman ja maankäytön historiallinen kehitys ja sen jatkuvuus - kulttuuripiirteiden edustavuus, harvinaisuus, säilyneisyys ja alkuperäisyys - symboli- ja identiteettiarvot (tapahtumapaikat, historialliset tapahtumat, alueen väestölle merkittävät piirteet) - alueen elinvoimaisuus ja nykyinen toimivuus - maisemakuvan yhtenäisyys, eheys ja vaikuttavuus - maisemamaakunnan erityispiirteet (maisema-alue alueellisten erityispiirteiden kuvaajana) - maisemahäiriöt ja luonnonarvoja alentavat vauriot ja uhkatekijät - päällekkäisyydet RKY listauksen kanssa Valtakunnallisesti arvokkaiksi määritellyt maisema-alueet edustavat maisemamaakunnalleen tyypillisiä maisemia, joilla on huomattavaa valtakunnallista merkitystä. Maakunnallisesti arvokkaat alueet edustavat maisemamaakunnalleen tyypillisiä maisemia sekä maakunnan sisäisiä erityispiirteitä. Maisema-alueiden arviointi on tehty kokonaisuutena kohteiden arvioinnissa ja keskinäisessä vertailussa ovat olleet mukana kaikki lähtötietoina huomioidut 80 kohdetta, eli aiempien inventointien perustella valtakunnallisesti ja maakunnallisesti arvokkaiksi määritellyt kohteet, RKY kohdeluettelosta pois rajatuista RKY kohteista päivitysinventoinnissa huomioon otetut kulttuurimaisemakokonaisuudet sekä päivitysinventointiin mukaan otetut uudet kohteet. Tässä raportissa esitellään arvioinnin pohjalta valtakunnallisesti arvokkaiksi ehdotetut kohteet Maisema-alueiden rajaukset ja rajausten muutokset Maisema-alueiden rajauksissa tavoitteena on ollut yhtenäisten aluekokonaisuuksien hahmottaminen. Rajauksissa on noudatettu maisemarakenteen näkyvissä olevia luontevia rajoja, joita ovat mm. avointa viljelysmaisemaa rajaavat yhtenäiset metsäiset reunavyöhykkeet, selänteiden lakialueet, vesistöt sekä ihmisen luomat rakenteet, kuten tiet tai taajamien reuna-alueet. Rajaukset on määritelty maastoanalyysin ja kartta-analyysien perusteella: rajaukset on pyritty määrittelemään mahdollisimman tarkasti maastossa, ja maastotietoja on täydennetty ja tarkennettu kartta-analyyseillä. Käytännössä maastossa on liikuttu alueilla, joilla on mahdollista kulkea teitä myöten. Tiettömillä metsäalueilla ei ole ollut mahdollista käydä. Esimerkiksi viljelysmaisemaa rajaavien reunavyöhykkeiden ja selännealueiden rajaukset on määritelty maastossa hahmottuvien näkymien sekä karttatarkastelun pohjalta. Maisema-alueita ei ole tarkasteltu vesistöistä käsin. Päivitysinventoinnin yhteydessä alueiden rajauksiin on tehty pääasiassa tarkennuksia olemassa olevan tilanteen pohjalta, eli rajaukset on päivitetty olemassa olevan tilanteen mukaisiksi. Useimmilla maisema-alueilla rajaukset ovat jossain määrin laajentuneet. Valtakunnallisesti arvokkaiksi ehdotetut maaseudun kulttuurimaisemat ovat elinvoimaisia maatalousalueita, joilla viljelyskäytössä olevat peltoalueet ovat edellisen, 1990-luvulla tehdyn inventoinnin jälkeen laajentuneet, jolloin myös maisema-alueiden rajaukset ovat laajentuneet olemassa olevien viljelysalueiden rajausten mukaisiksi. Monin paikoin rajauksia on myös tarkennettu ja laajennettu siten, että maisema-aluekokonaisuuksiin on otettu mukaan maisema-alueita rajaavat reunavyöhykkeet, kuten esimerkiksi viljelysalueita rajaavien selännealueiden reuna- ja lakialueet. Reisjärven kulttuurimaisemien, Kalajokilaakson kulttuurimaiseman, Limingan lakeuden kulttuurimaiseman, Oulujokilaakson kulttuurimaiseman, Iijokivarren kulttuuri- ja luonnonmaisemien, Tyräjärven kulttuurimaiseman ja Määttälänvaaran kulttuurimaiseman maisema-alueiden rajauksia on tarkennettu paikoin siten, että maisema-aluekokonaisuuksiin on otettu mukaan viljelysmaisemaa rajaavia, taustamaisemina merkittäviä selännealueita. Virkkulan kulttuurimaisema ja Rukan vaarajono -alueen rajausta on muutettu päivitysinventoinnin perusteella siten, että 14
15 aluekokonaisuuteen sisältyvät myös Rukatunturi ja Pyhävaara. Oulankajoen ja Kitkajoen koskimaisemat -maisema-alueeseen on rajattu mukaan jokiympäristö huomattavasti aikaisempaa laajemmalta alueelta. Kartoilla on esitetty maisema-alueiden vanhat ja uudet rajaukset. Rajausten muutokset on perusteltu aluekuvauksissa Päällekkäisyydet RKY luettelon kanssa Pääsääntöisesti inventoinnin ulkopuolelle on rajattu ne kohteet, jotka on määritelty valtakunnallisesti merkittäväksi rakennetuksi kulttuuriympäristöksi (RKY 2009). Näitä kohteita ovat Kallat (Kalajoki), ja Oulujoen suisto (Oulu). Määttälänvaara Vuotunki -maisema-alueeseen kuuluva Vuotungin kylä Kuusamossa on kokonaisuudessaan määritelty RKY 2009-kohteeksi, joten se on rajattu pois maisema-alueesta. Poikkeuksena on Hailuoto, joka on kokonaisuudessaan määritelty sekä valtakunnallisesti merkittäväksi rakennetuksi kulttuuriympäristöksi (RKY 2009) että valtakunnallisesti arvokkaaksi maisema-alueeksi. Useilla maisema-alueilla sijaitsee pienialaisia RKY 2009-luettelossa mukana olevia kohteita. Ne ovat kuitenkin joko yksittäisiä rakennuksia ja pihapiirejä tai selvästi maisemaalueita pienialaisempia alueita, jotka eivät vaikuta maisema-alueiden rajauksiin. Ne hahmottuvat maisemassa kokonaisuutta elävöittävinä yksityiskohtina. Aittojärvi Kyngäs -alueella sijaitsee RKY 2009-kohteeseen pyramidikattoiset kesänavetat kuuluva Mannila. Hiekkasärkät Rahja -alueella on RKY 2009-kokonaisuuteen Pohjanmaan rantatie kuuluva Alajoentie. Kalajokilaakson alueella sijaitsevat RKY 2009-kohteet Vähäkankaan kyläraitti, Kyösti ja Kalervo Kallion talot -kokonaisuuteen kuuluvat Heikkilä ja Pajari Nivalan taajamassa sekä Köyhänperän latoalue. Limingan lakeuden alueella sijaitsevat RKY 2009-kohteet Kankaanpääntien kylämaisema, Lapinkylän tuulimyllyt - kokonaisuuteen kuuluvat Penttilän, Erkkilän, Granlundin ja Kyrön tuulimyllyt, Pohjanmaan rantatie -kokonaisuuteen kuuluva Äijänseläntie, Limingan kirkko ympäristöineen, Limingan ranta, Ala-Temmeksen jokivarsitalot sekä Tyrnävän meijerikatu. Oulujoen laakson alueella sijaitsevat RKY 2009-kohteet Päivärinteen parantola, Muhoksen kirkko, museosiltoihin kuuluva Ponkilan silta sekä kokonaisuuteen Oulujoen ja Sotkamon reitin voimalaitokset kuuluvat Pyhäkoski ja Montta sekä Pikkaralan sähköasema ja muuntamo. 15
16 2. Pohjois-Pohjanmaan maisemamaakunnat ja maisemaseudut Pohjois-Pohjanmaan alueelle tyypillisiin maisemiin kuuluu toisistaan ominaispiirteiltään huomattavasti poikkeavia maisemia: niitä ovat mm. Perämeren laakeat rannikkoalueet, selvärajaiset jokilaaksot, nevalakeuden suoalueet ja Koillismaan jylhät vaaramaisemat. Maakunnan länsiosissa maisemalle ovat luonteenomaisia Perämereen laskevat joet, asutut ja viljellyt jokilaaksot ja niiden väleihin rajautuvat karut ja harvaanasutut selännealueet. Alueellisina erityispiirteinä erottuvat Limingan lakeuden alueen ja Kalajokilaakson laajat alavat viljelysalueet. Maakunnan keskiosat ovat suovaltaista vedenjakaja-aluetta, harva asutus ja pienialaiset viljelysalueet keskittyvät vesistöjen rannoille. Koillisosat ovat jylhää vaaramaisemaa, asutus on harvaa vaara-asutusta. Pohjois-Pohjanmaan alueelle tyypillisiä arvokkaita luontotyyppejä ovat Perämeren maankohoamisrannikon luonto, aapasuoluonto sekä vanhat havumetsävyöhykkeen luonnonmetsät. Valtakunnallisessa maisemamaakuntajaossa Pohjois-Pohjanmaa sijaitsee kolmen maisemamaakunnan Suomenselän, Pohjanmaan sekä Kainuun ja Kuusamon vaaramaan alueella. Niistä Pohjanmaan maisemamaakunta jakautuu Pohjois-Pohjanmaan maakunnan alueella kolmeen maisemaseutuun: Keskipohjanmaan jokiseutuun ja rannikkoon, Pohjois-Pohjanmaan jokiseutuun ja rannikkoon sekä Pohjois-Pohjanmaan nevalakeuden seutuun. Kainuun ja Kuusamon vaaramaa jakautuu kahteen maisemaseutuun: Kainuun vaaraseutuun ja Kuusamon vaaraseutuun. 8 Maisema-aluetyöryhmän mietinnössä (1993) esitetty jako maisemamaakuntiin ja maisemaseutuihin on Pohjois- Pohjanmaan alueella tarkoituksenmukainen ja kuvaa hyvin alueen maisemaseuduille tyypillisiä ominaispiirteitä sekä seutujen keskinäisiä eroavaisuuksia. Tässä päivitysinventoinnissa Pohjois-Pohjanmaan maakunta on jaettu mietinnössä esitetyn jaon mukaisesti kuuteen maisemaseutuun, jotka ovat: Suomenselkä, Keski-Pohjanmaan jo- kiseutu ja rannikko, Pohjois-Pohjanmaan jokiseutu ja rannikko, Pohjois-Pohjanmaan nevalakeuden seutu, Kainuun vaaraseutu ja Kuusamon vaaraseutu Suomenselkä Suomenselkä on karu ja laakea vedenjakajaseutu, jolla maasto on joko suhteellisen tasaista tai korkeussuhteiltaan vaihtelevaa ja kumpuilevaa, korkeuserot ovat kuitenkin pieniä. Koko alueella vallitsee mannerjäätikön kulutuskorkokuva. Maa on yleensä moreenin peitossa, paikoin alueella on laajoja kumpuilevia drumliinikenttiä. Pohjanlahden rannikolle suuntautuvien jokien latva-alueilla on savija silttikerrostumia. 9 Kasvillisuudeltaan koko Suomenselkä on ympäristöään karumpaa. Metsät ovat tyypiltään karuja puolukkatyypin mäntykankaita. Alueen pohjoisosissa puustosta suuri osa on lehtipuuta. Soita on huomattavan paljon, keskimäärin puolet alueen maa-alasta. Tyypiltään useimmat niistä ovat Pohjanmaan aapasoita. Alueella on pienehköjä järviä ja suolampareita sekä muutamia isompia järvialtaita. Suomaiden halki luikertelee ruskeavetisiä puroja ja latvajokia. 10 Alueen asutus on harvaa. Viljelyskäytössä olevaa peltoalaa on niukalti, ja suuri osa siitä on keskittynyt jokien latvoille. Kylät ovat pieniä ja sijaitsevat laaksoissa ja vesistöjen tuntumassa tai selänteiden rinteillä. Perinteinen mäki- ja vaara-asutus ulottuu Suomenselän keskiosiin asti. Alueelle ominaisia takamaiden piirteitä kuvaa myös se, että vanhaa rakennuskantaa on olemassa varsin vähän. Pika-asutuksen aikana seudulle muutti paljon väestöä, ja monet alueen kylät on kokonaan tuolloin rakennettu Maisemanhoito 1992, Maisemanhoito 1992, Maisemanhoito 1992, Maisemanhoito 1992,
17 Suomenselän alueelle tyypillisiä maisemia ovat järvenrantakylät, mäki- ja vaara-asutus, jokilaaksojen latvoilla sijaitsevat pienet kylät sekä asutustoiminnan seurauksena syntyneet kylät Keski-Pohjanmaan jokiseutu ja rannikko Pohjanmaan alueella vaihtelevat mannerjäätikön muovaamat moreenialueet sekä jäätikköjokien sedimentaation tuloksena syntyneet loivapiirteiset alueet. Keski- ja Pohjois- Pohjanmaan vaihettumisvyöhykkeellä on paljon pieniä kalliokohoumia, kumpumoreeneja ja kumpareisia drumliinikenttiä. Jokilaaksoissa on viljavia savikkoalueita. 12 Alue kuuluu keskiboreaaliseen kasvillisuusvyöhykkeeseen. Jokilaaksoissa viljavat savikkoalueet on raivattu pelloiksi. Selännealueilla luonnonkasvillisuuden yleisilme on karu. Alueella on runsaasti soita, niitä on peltoviljelyn ulkopuolelle jäävästä maa-alasta lähes tai selvästi yli puolet. Metsien määrä on soita vähäisempi, ne ovat enimmäkseen kivikkoisten moreenimaiden huonokasvuisia kuivahkoja puolukkatyypin männikköjä. Rannikkoalueilla on myös kuusikkoja, ja kasvillisuus on muutenkin rehevämpää ja monipuolisempaa. 13 Maisemalle tyypillisiä piirteitä ovat suurehkot joet ja selvärajaiset jokilaaksot, ja niiden väliin rajautuvat karut ja soiset selännealueet. Asutus ja viljelysalueet keskittyvät jokien varsille, selännealueilla asutus on harvaa. Asutus on perinteisesti sijoittunut nauhamaisesti jokien ja niitä myötäilevien teiden varsille. Jokilaaksojen kylät ovat pitkiä, tiheydeltään vaihtelevia rivikyliä. Jokien yläjuoksuilla asutus sijoittuu yleensä jokilaaksojen reunoilla oleville kumpareille, pellot sijaitsevat asutuksen ja jokien väliin rajautuvilla alavilla alueilla. Jokien keski- ja alajuoksuilla rakennukset sijaitsevat jokien töyräillä. 14 Kalajoen kohdalla erityispiirteenä ovat mereen saakka työntyville harjujaksoille muodostuneet laajat soraiset ja hiekkaiset rantakerrostumat. Rannikolla näitä hiekkaranta-alueita dyynikenttineen on otettu matkailuelinkeinon käyttöön. 15 Alueelle tyypillisiä maisemia ovat jokien suistoalueiden ja jokilaaksojen asutus ja viljelysmaisemat sekä rannikon hiekkaiset rantakerrostumat ja dyynikentät Pohjois-Pohjanmaan jokiseutu ja rannikko Pohjanmaan alueella vaihtelevat mannerjäätikön muovaamat moreenialueet sekä jäätikköjokien sedimentaation tuloksena syntyneet loivapiirteiset alueet. Maasto on suhteellisen tasaista. Mannerjäätikön kerrostamien moreenialueiden ohella laajoilla alueilla on tasaisia savikkoalueita tai sora- ja hietikkoalueita, joille ovat tunnusomaisia laajat muinaiset rantavallikentät. Rannikolla ja Hailuodossa on laajoja dyynikenttiä. 16 Alue kuuluu keskiboreaaliseen kasvillisuusvyöhykkeeseen. Alueella on runsaasti aapasoita. Kasvillisuuden yleisilme on karu, mutta seudulla on paljon erikoisia kasvillisuustyyppejä. Metsät ovat enimmäkseen puolukkatyypin männikköjä, koivun osuus lisääntyy kohti pohjoista. Rannikkoalueella näkyvät maankohoamisen myötä muodostuneet kasvillisuusvyöhykkeet. Alueelle tyypillisiä ovat laidunnetut rantaniityt. Rannikolla kasvillisuus on omaleimaista, ja lajistossa on olosuhteisiin sopeutuneita endeemisiä kasvilajeja. Hailuodon rannoilla on laajoja rantaniittyjä ja lepikoita. 17 Pohjois-Pohjanmaan jokiseudun ja rannikon alueelle tyypillisiä piirteitä ovat mereen laskevat joet ja jokilaaksoissa sijaitsevat kapeat viljellyn maan vyöhykkeet. Viljelysmaan osuus vähenee kohti pohjoista. Järviä alueella on hyvin vähän. Jokilaaksoissa kylät sijaitsevat usein pienillä kumpareilla. Asutusta on myös jokien rantamilla. Limingan seudulla viljelysalueet muodostavat poikkeuksellisen laajan viljelylakeuden. Laaja Hailuodon saari on omaleimainen maisemallinen kokonaisuus. 18 Alueelle tyypillisiä maisemia ovat jokien suistoalueiden ja jokilaaksojen asutus ja viljelysmaisemat, lakeuden alueen laajat viljelysmaisemat ja rantaniityt sekä rannikkoalueen maankohoamisalueet, rantakerrostumat ja dyynikentät Pohjois-Pohjanmaan nevalakeuden seutu Pohjois-Pohjanmaan nevalakeuden seudulla maasto on suhteellisen tasaista. Korkeusvaihtelut ovat vähäisiä alueen itärajalle saakka, missä topografia alkaa nopeasti jyrketä kohti Kainuun vaaramaita. Alueen poikki kulkee muutama harjujakso. 19 Nevalakeuden seudulla on erämaa-alueita ja laajoja vetisiä aapasoita. Reilusti yli puolet alueen maa-alasta on suota, ja loppu on lähes kokonaan metsää. Alueella on jokia ja jonkin verran järviä. 20 Asutus on harvaa ja viljelysalueiden osuus maa-alasta on vähäinen. Viljelysalueet keskittyvät jokien varsille ja järvien rannoille. Vesistöjen varsilla on pääasiassa yksittäisasutusta sekä pieniä kyliä ja taajamia. Nevalakeuden alueelle on eri asutuslakien perusteella muodostettu paljon asutustiloja Maisemanhoito 1992, Maisemanhoito 1992, Maisemanhoito 1992, Maisemanhoito 1992, Maisemanhoito 1992, Maisemanhoito 1992, Maisemanhoito 1992, Maisemanhoito 1992, Maisemanhoito 1992, Maisemanhoito 1992,
18 Nevalakeuden seudulle tyypillisiä maisemia ovat jokivarsikylät ja järvenrantakylät viljelysalueineen, asutustoiminnan seurauksena syntyneet asutustilakylät sekä laajat avoimet aapasuoalueet Kainuun vaaraseutu Kainuun vaaraseudulla maisemassa ovat näkyvissä mannerjäätikön aiheuttamat jäljet. Alueen länsipuoliskon kautta pohjoiseen kulkee jylhä vaarajakso, jonka korkeimmat huiput ovat Iso-Syöte ja Iivaara. Alueen länsirajalla maasto laskee jyrkästi Pohjois-Pohjanmaan nevalakeudelle ja Oulujärven seudulle. Alueen itäosassa maasto on varsin alavaa ja korkeussuhteiltaan vaihtelevaa moreenimaata, jossa näkyy mannerjäätikön aiheuttama kasaantumiskorkokuva. Drumliinikentät ja kumpuilevat moreenimaat, kalliomaat, ruhjelaaksot ja harjujaksot vaihtelevat ja juovittavat maiseman luode-kaakko-suuntaiseksi. 22 Seudulla on paljon suuria reittimäisiä järvivesistöjä ja pienempiä järviä sekä puroja ja jokia. Soita on paikoin yli puolet maa-alasta, valtaosa niistä on tyypiltään Pohjanmaan aapasoita. Seutu kuuluu pohjoisboreaaliseen kasvillisuusvyöhykkeeseen. Metsät ovat enimmäkseen melko karuja puolukka-mustikkatyyppisiä mäntyvaltaisia kankaita. Laakeassa maastossa on paljon märkiä suometsiä. Vaarojen rinteillä ja niiden juurilla on monin paikoin reheviä kuusimetsiä ja lettosoita. 23 Asutus alueella on harvaa ja pellot ovat pieniä. Asutus ja viljelykset sijaitsevat vaarojen rinteillä ja vesistöjen varsilla. Suuri osa peltoalasta on raivattu varsin myöhään, pikaasutustoiminnan yhteydessä. 24 Seudulle tyypillisiä maisemia ovat vaaramaisemat, järvien rannoilla ja vaarojen rinteillä sijaitsevat kylät viljelysalueineen sekä asutustilakylät Kuusamon vaaraseutu Kuusamon vaaraseudulla maisemat ovat kauttaaltaan jylhiä, maanpinnan muodot ovat jyrkkäpiirteisen vaaramaisia. Samoin kuin Kainuun vaaraseudulla maisemassa ovat selvästi näkyvissä mannerjäätikön vaikutuksesta syntyneet jäljet. Pinnanmuodoille ovat tyypillisiä vaarat, luodekaakko -suuntaiset drumliinikentät sekä luode-kaakko - suuntaiset ja länsi-itä -suuntaiset selväpiirteiset harjujaksot. Seudulla on useita suuria järviä sekä pieniä järviä, jokia ja puroja. Jääkauden jäljet näkyvät selvästi järvien muodoissa. Soita on paljon, ne ovat tyypiltään Peräpohjolan aapasoita ja alueellisesti tyypillisiä Kuusamon rinnesoita. 25 Seutu kuuluu kokonaisuudessaan pohjoisboreaaliseen kasvillisuusvyöhykkeeseen. Metsät ovat yleensä karuhkoja variksenmarja-puolukkatyypin tai variksenmarja-mustikkatyypin kuusikoita. Karussa luonnossa on paikoin myös rehevää kasvillisuutta, lehtoja, lettosoita ja niittyjä. Korkeimpien vaarojen laella ja kylmien rotkolaaksojen kallioseinämillä on myös tunturikasvillisuutta. 26 Harva asutus sijoittuu vaarojen rinteille sekä järvien nimille ja kannaksille. Seudun eteläosassa on myös vaaraasutusta. 27 Alueelle tyypillisiä maisemia ovat vaaramaisemat sekä vaarojen rinteillä ja järvien niemillä ja kannaksilla sijaitsevat kylät viljelysalueineen. 22 Maisemanhoito 1992, Maisemanhoito 1992, Maisemanhoito 1992, Maisemanhoito 1992, Maisemanhoito 1992, Maisemanhoito 1992,
19 3. Inventoidut kohteet ja arvoluokat Tässä luettelossa on esitetty kaikki maisema-alueiden päivitysinventoinnissa huomioon otetut kohteet Pohjois-Pohjanmaalla. Maakunnallisesti arvokkaiden kohteiden inventointi on edelleen kesken, joten taulukossa on esitetty uusi arvoluokka vain valtakunnallisesti arvokkaiksi ehdotetuille kohteille. 28 Maisema-alueen nimi Kunta Arvoluokka (vanha nimi sulkeissa) vanha / uusi V = valtakunnallinen M = maakunnallinen U = uusi kohde RKY 1993 = RKY-pudokas SUOMENSELKÄ Miilurannan asutusmaisema (Miiluranta) Kärsämäki M, RKY 1993 / V Pyhäjärven alue Pyhäjärvi M Reisjärven kulttuurimaisemat Reisjärvi V / V (Reisjärven Keskikylä Kangaskylä) Siika- ja Neittävänjokivarsi Siikalatva M Tavastkenkä Pyhäntä M Venetpalon kylä Kärsämäki RKY 1993 Viitamäen viljelymaisema Pyhäntä RKY 1993 KESKI-POHJANMAAN JOKISEUTU JA RANNIKKO Kalajoen Hiekkasärkät ja Rahjan saaristo Kalajoki M / V (Hiekkasärkät Rahja) Himankakylä Kalajoki M Himangan peltoalue Kalajoki M Kalajokilaakson kulttuurimaisema (Kalajokilaakso) Haapajärvi, Nivala, Ylivieska V / V Maakannuskarinlahti ja Meksinkallio Kalajoki M Malisjokivarsi Erkkilä Nivala M Pitkäsenkylä Tynkä Kalajoki M Raumankari Sautinkari Kalajoki M Vanhakirkko Jyrinki Sievi M POHJOIS-POHJANMAAN JOKISEUTU JA RANNIKKO Alpuan kyläraitti ja viljelymaisema Raahe RKY 1993 Hailuoto (Hailuoto) Hailuoto V / V Iijoen alajuoksu Oulu M Iijoen suu Ii M Kalapudas Vaikkola Merijärvi, Oulainen M Koiteli Oulu M Krunnit Ii M Kuivajoen pohjoisranta Ii M Kuivaniemen kirkonkylä Ii RKY 1993 Limingan lakeuden kulttuurimaisema Kempele, Liminka, Lumijoki, Oulu, Tyrnävä V / V (Limingan lakeus) Maalismaan rakennusryhmä Oulu RKY 1993 Mankila Sipola Siikalatva, Siikajoki M 28 Kaikkien inventoinnissa mukana olevien maisema-alueiden keskinäinen vertailu on tehty valtakunnallisesti arvokkaiden maisemaalueiden inventoinnin yhteydessä. Maakunnallisesti arvokkaiden maisema-alueiden inventointi valmistuu vuoden 2014 aikana. 19
20 Mustikkamäki Sulkakylä Haapavesi M Olhavan kylä Ii RKY 1993 Olkijoen rauhanpirtti ja jokimaisema Raahe RKY 1993 Oulujokilaakson kulttuurimaisema Muhos, Oulu V / V (Oulujoen laakso) Pohjantie, Kontinkangas Laanila Oulu U Pyhäjoen suu Pyhäjoki M Pyhänkoski Merijärvi, Pyhäjoki M Revonlahti Siikajoki M Salonpään kylä Oulu RKY 1993 Siikajoen suu Siikajoki M Somerovaara Oulu RKY 1993 Talusperän kulttuurimaisema Merijärvi RKY 1993 Vaitiniemi Ainali Haapavesi M Vanha Meri-Raahe Raahe M Ängeslevän Ylipää Tyrnävä RKY 1993 POHJOIS-POHJANMAAN NEVALAKEUDEN SEUTU Aittojärven ja Livojokivarren kulttuurimaisema Pudasjärvi V / V (Aittojärvi Kyngäs) Ahmas Muhos, Utajärvi M Hirvisuo Oulu, Pudasjärvi U Joki-Kokko Oulu M Juorkuna Utajärvi M Kollaja Pudasjärvi M Matinsuo Lääväsuo Kivisuo Muhos U Olvassuo Pudasjärvi, Utajärvi U / V Oulujokivarsi Lähtevänoja Utajärvi M Pärjänsuo Pudasjärvi U Rokuanvaara (Ahmas Rokua) Muhos, Utajärvi M / V Soininsuo Pudasjärvi U Särkijärvi Utajärvi M Taipaleenharju Pudasjärvi RKY 1993 Tunturikylä Utajärvi U Yli-Vuotto Oulu M KAINUUN VAARASEUTU Iijokivarren kulttuuri- ja luonnonmaisemat Pudasjärvi, Taivalkoski V / V (Iijoen keskijuoksun kulttuurimaisema) Jaalanka Pudasjärvi U Malisensuo Pudasjärvi M Ruuhensuo Pudasjärvi U Syöte Pudasjärvi U Taivalkosken kirkonkylä Taivalkoski M Tyräjärven kulttuurimaisema Taivalkoski V / V (Tyräjärven kulttuurimaisemat) Virkkunen Taivalkoski M KUUSAMON VAARASEUTU Heikkilä Kuusamo M Iivaara Kuusamo M Kantokylä Törmäsenvaara Kuusamo M Kurkijärvi Kuusamo M Oulankajoen ja Kitkajoen koskimaisemat Kuusamo V / V (Kuusamon kosket) Liikasenvaarantie Kuusamo U Määttälänvaaran kulttuurimaisema Kuusamo V, RKY 1993 / V (Määttälänvaara Vuotunki) Purnuvaara Kuusamo M Virkkulan kulttuurimaisema ja Rukan Kuusamo V / V vaarajono (Virkkula) Vasaraperä Kuusamo M 20
Pohjois-Pohjanmaan arvokkaiden maisema-alueiden päivitysinventointi
Pohjois-Pohjanmaan arvokkaiden maisema-alueiden päivitysinventointi Ehdotus valtakunnallisesti ja maakunnallisesti arvokkaiksi maisema-alueiksi 11.12.2014 Pohjois-Pohjanmaan arvokkaiden maisema-alueiden
Arvokkaat maisema-alueet Pohjois-Pohjanmaalla
Arvokkaat maisema-alueet Pohjois-Pohjanmaalla Pohjois-Pohjanmaan valtakunnallisesti ja maakunnallisesti arvokkaiden maisema-alueiden päivitys- ja täydennysinventointi 2013 2015 Arvokkaat maisema-alueet
TUULIVOIMARAKENTAMISEN VAIKUTUKSET MAISEMAAN JA RAKENNETTUUN KULTTUURIYMPÄRISTÖÖN POHJOIS-POHJANMAALLA
TUULIVOIMARAKENTAMISEN VAIKUTUKSET MAISEMAAN JA RAKENNETTUUN KULTTUURIYMPÄRISTÖÖN POHJOIS-POHJANMAALLA Selvitys Pohjois-Pohjanmaan 3. vaihemaakuntakaavaa varten, LUONNOS 22.2.2017 2 Sisällys 1 Johdanto...
POHJOIS-SATAKUNNAN MAISEMA-ALUEET
POHJOIS-SATAKUNNAN MAISEMA-ALUEET KARVIANJOKILAAKSO HONKAJOKI - KANKAANPÄÄ Kankaanpään kaupunki Ympäristökeskus 2014 Sisällysluettelo Tiivistelmä... 3 Johdanto... 4 Maisema... 5 Kulttuurimaisema... 5 Maisema-aluetyöryhmän
INVENTOINTIOHJE VALTAKUNNALLISESTI ARVOKKAIDEN MAISEMA-ALUEIDEN PÄIVITYSINVENTOINNIT MAASEUDUN KULTTUURIMAISEMAT JA MAISEMANÄHTÄVYYDET Ympäristöministeriö MAPIO-työryhmä 10/2010 Valtakunnallisesti arvokkaiden
MAISEMAMAAKUNNAT LANDSKAPSPROVINSER DUOVDDAEANAGOTTIT
MAISEMAMAAKUNNAT A B C D E F G H I J Eteläinen rantamaa Lounaismaa Hämeen viljely- ja järvimaa Itäinen järvi-suomi Vaara-Karjala Suomenselkä Oulujärven seutu Pohjanmaa Kainuun ja Kuusamon vaaramaa Peräpohjola-Lappi